Gulielmus Harding (historicus)

Gulielmus Harding, vulgo Lieutenant-Colonel William Harding (natus die 16 Augusti 1792 apud Upcott iuxta Pilton; mortuus die 13 Ianuarii 1886) fuit antiquarius, rerum gestarum scriptor et miles Britannicus. Auctor fuit operis History of Tiverton in duobus voluminibus anno 1847 divulgati.

Alumnus Scholae Blundellianae iuxta Tivertoniam, fuit particeps Belli Paeninsularis Napoleonici; ibi meruit ad Burgos obsessos (1812) et in proeliis apud Novam Victoriam (1813) et Tolosam (1814). Fuit socius Societatis Geologicae Londiniensis. Archivum suum manu scriptum de rebus Devoniensibus et Cornubiensibus futuro Athenaeo Devoniae Septentrionalis in urbe Barnastapula legavit.

 Opera 
 1847 : History of Tiverton. 2 voll.

 Bibliographia 
 J. R. Chanter, "Report on the Harding Collection of Manuscripts ... Relating to Devon and Cornwall" in Report and Transactions of the Devonshire Association vol. 20 (1888) pp. 49–68
 H. M. Chichester, Ian Maxted, "Harding, William (1792–1886)" in Oxford Dictionary of National Biography
 A. Fisher, ed., The Register of Blundell's School (Exoniae, 1904)

Categoria:Nati 1792
Categoria:Mortui 1886
Categoria:Antiquarii
Categoria:Historici Britanniae
Categoria:Sodales Societatis Geologicae Londiniensis
Categoria:Milites Angliae
Categoria:Participes bellorum Napoleonicorum